b"\n_START_ARTICLE_\nAeroespacial\n_START_PARAGRAPH_\nEl camp aeroespacial \xc3\xa9s l'esfor\xc3\xa7 hum\xc3\xa0 en ci\xc3\xa8ncia, enginyeria i negoci per volar a l'atmosfera de la Terra (aeron\xc3\xa0utica) i l'espai que l'envolta (astron\xc3\xa0utica). Les organitzacions aeroespacials investiguen, dissenyen, fabriquen, operen o mantenen aeronaus i/o naus espacials. L'activitat aeroespacial \xc3\xa9s molt diversa, amb multitud d'aplicacions comercials, industrials i militars._NEWLINE_Aeroespacial no \xc3\xa9s el mateix que espai aeri, que \xc3\xa9s l'espai f\xc3\xadsic de l'aire directament per sobre d'una ubicaci\xc3\xb3 a terra. Es considera l'inici de l'espai i el final de l'aire a 100\xc2\xa0km sobre el s\xc3\xb2l segons l'explicaci\xc3\xb3 f\xc3\xadsica de que la pressi\xc3\xb3 de l'aire \xc3\xa9s massa baixa per a un cos d'elevaci\xc3\xb3 per generar for\xc3\xa7a d'elevaci\xc3\xb3 significativa sense sobrepassar la velocitat orbital."